open-index/open-wikipedia-markdown huggingface dataset:
Għar Dalam

thumb|200px|Jaskyňa
thumb|200px|Trpaslíčí slon objavený v Għar Dalam
Jaskyňa **Għar Dalam** (zjednodušene písané tiež ako **Ghar Dalam**, slovensky „Jaskyňa temna“), je jaskyňa (a súčasne i múzeum) na juhovýchodnom pobreží ostrova Malta neďaleko sídliska Birzebbugia. Je známa ako nálezisko prehistorických zvieracích kostier a keramiky prvých obyvateľov ostrova. Nález keramických úlomkov na tomto mieste dal tiež meno celej historickej perióde Ghar Dalam, ktorá trvala približne od roku 5200/5000 pred Kr. do 4500 pred Kr. Niektoré pramene považujú túto keramiku za vôbec najstaršiu keramiku v pobrežných oblastiach Stredozemného mora. 

Jaskyňa, ktorá bola preskúmaná už koncom 19. storočia, je hlboká asi 144 metrov (podľa niektorých prameňov i hlbšie) a obsahuje niekoľko vrstiev usadenín s nálezmi. V najstarších vrstvách boli nájdené kosti dávno vyhynutých druhov ako trpasličí slon, hroch a iných, o veku ktorých existujú rôzne, čiastočne si odporujúce údaje (vek je odhadovaný na 180 000 až 500 000 rokov). Ďalšie vrstvy obsahujú pozostatky zvierat ako jeleň a medveď, ktorých vek sa odhaduje približne na 18 000 rokov. Najmladšia vrstva obsahuje vôbec prvé dôkazy o ľudských sídliskách na ostrove z doby približne 5000 pred Kr. (keramika a ďalšie predmety).

Systematicky a vedecky bola jaskyňa po prvýkrát preskúmaná v roku 1885, sprístupnená verejnosti bola však až v roku 1933; počas druhej svetovej vojny bola používaná ako protiletecký kryt. Roku 1980 došlo k nenapraviteľnej strate, keď zo susediaceho múzea boli odcudzené rôzne predmety zbierky, mimo iného i štyri kly trpasličieho slona a detská lebka z neolitu.

## Poznámky a referencie


## Zdroj
* 

## Externé odkazy
* The Malta National Museum of Archeology

Kategória:Dejiny Malty
Kategória:Archeologické lokality na Malte
Zlatý fond denníka SME

**Zlatý fond denníka SME** je digitalizovaná zbierka diel, prevažne významných spisovateľov slovenskej literatúry, na ktoré sa už nevzťahujú autorské práva. Všetky diela sú voľne dostupné s licenciou Creative Commons CC BY-NC-ND 2.5, umožňujúcou ich v neupravenej podobe s uvedením pôvodu slobodne šíriť a využívať na nekomerčné účely.

Projekt realizuje denník SME, zakladateľom a autorom idey je novinár a spisovateľ Tomáš Ulej. Odborným garantom projektu je Ústav slovenskej literatúry Slovenskej akadémie vied v spolupráci s Univerzitnou knižnicou v Bratislave a Slovenskou národnou knižnicou. Diela sú na internete dostupné od  7. decembera 2006 a na projekte už spolupracovalo vyše 280 dobrovoľných digitalizátorov.

## Štatistika



Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.6,0.7,0.8)

ImageSize = width:auto barincrement:32 height:300
PlotArea = left:50 bottom:20 top:10 right:30
DateFormat = x.y
Period = from:0 till:2450
TimeAxis = orientation:vertical
AlignBars = justify
ScaleMajor = gridcolor:b increment:1000 start:0
ScaleMinor = gridcolor:a increment:100 start:0
BackgroundColors = canvas:c

BarData=
 bar: 2007 text: 2007
 bar: 2008 text: 2008
 bar: 2009 text: 2009
 bar: 2010 text: 2010
 bar: 2011 text: 2011
 bar: 2012 text: 2012
 bar: 2013 text: 2013
 bar: 2014 text: 2014
 bar: 2015 text: 2015
 bar: 2016 text: 2016
 bar: 2017 text: 2017
 bar: 2018 text: 2018
 bar: 2019 text: 2019
 bar: 2020 text: 2020
 bar: 2021 text: 2021
 bar: 2022 text: 2022
 bar: 2023 text: 2023
 bar: 2024 text: 2024
PlotData=
 color:d width:20 align:left 
 bar: 2007 from: 0 till: 129
 bar: 2008 from: 0 till: 223
 bar: 2009 from: 0 till: 934
 bar: 2010 from: 0 till: 1074
 bar: 2011 from: 0 till: 1364
 bar: 2012 from: 0 till: 1616
 bar: 2013 from: 0 till: 1754
 bar: 2014 from: 0 till: 1800
 bar: 2015 from: 0 till: 1838
 bar: 2016 from: 0 till: 1878
 bar: 2017 from: 0 till: 1926
 bar: 2018 from: 0 till: 1975
 bar: 2019 from: 0 till: 2041
 bar: 2020 from: 0 till: 2108
 bar: 2021 from: 0 till: 2157
 bar: 2022 from: 0 till: 2218
 bar: 2023 from: 0 till: 2304
 bar: 2024 from: 0 till: 2393
PlotData=
 align:center fontsize:s shift:(0,5)
 bar: 2007 at: 129 text: 129
 bar: 2008 at: 223 text: 223
 bar: 2009 at: 934 text: 934
 bar: 2010 at: 1074 text: 1074
 bar: 2011 at: 1364 text: 1364
 bar: 2012 at: 1616 text: 1616
 bar: 2013 at: 1754 text: 1754
 bar: 2014 at: 1800 text: 1800
 bar: 2015 at: 1838 text: 1838
 bar: 2016 at: 1878 text: 1878
 bar: 2017 at: 1926 text: 1926
 bar: 2018 at: 1975 text: 1975
 bar: 2019 at: 2041 text: 2041
 bar: 2020 at: 2108 text: 2108
 bar: 2021 at: 2157 text: 2157
 bar: 2022 at: 2218 text: 2218
 bar: 2023 at: 2304 text: 2304
 bar: 2024 at: 2393 text: 2393



## Zoznam autorov

## Referencie

## Externé odkazy
* zlatyfond.sme.sk – stránka projektu

Kategória:Literatúra v slovenskom jazyku
Kategória:Literárne webové stránky
Kategória:SME
Kategória:Digitálne knižnice
Kategória:Slovenské webové stránky
Kategória:Vzniklo v 2006
Robert Kovač

**Robert Kovač** (* 6. apríl 1974, Berlín, Západné Nemecko) je chorvátsky futbalový reprezentant, ktorý hrá na poste obrancu. V súčasnosti je hráčom klubu Dinamo Zahreb.

## Kariéra
Kariéru odštartoval v nižších súťažiach v kluboch Rapid Wedding a Hertha Zehlendorf. V nemeckej bundeslige debutoval v drese FC Norimberg v roku 1995. Neskôr hral za Bayer Leverkusen (1996-2001), Bayern Mníchov (2001-2005). V rokoch 2005-2007 hrával v taliansku - Juventus Turín. V roku 2007 sa na jednu sezónu vrátil do Nemecka do klubu Borussia Dortmund. V roku 2009 prestúpil do chorvátskeho klubu Dinamo Zahreb.

## Reprezentácia
V chorvátskej reprezentácií odohral 80 zápasov bez streleného gólu. Zúčastnil sa dvoch Majstrovstiev sveta (2002, 2006) a Majstrovstiev Európy 2004.

## Súkromný život
Jeho manželkou je Anica Kovačová, s ktorou má 3 deti. Brat Niko bol jeho spoluhráčom počas pôsobenia v Mníchove i Leverkusene. Pravidelne hrávali aj v chorvátskej reprezentácií.

Kategória:Chorvátski futbalisti
Kategória:Hráči 1. FC Nürnberg
Kategória:Hráči Bayer 04 Leverkusen
Kategória:Hráči Bayern München
Kategória:Hráči Juventus FC
Kategória:Hráči Borussia Dortmund
Kategória:Hráči NK Dinamo Záhreb
Kategória:Hráči Majstrovstiev sveta vo futbale 2002
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Osobnosti z Berlína
Hrad Malbork

**Hrad Malbork** () leží v meste Malbork v severnom Poľsku v Pomoranskom vojvodstve.

Hrad je príkladom stredovekej pevnosti, za čo bol zapísaný zoznam svetového dedičstva UNESCO. Je to najväčší gotický hrad postavený z tehly.

## Dejiny
Rád nemeckých rytierov začal stavať hrad asi v roku 1274, ako stredisko výbojov proti pohanským Prusom. V roku 1309 presídlil do Malborku veľmajster rádu nemeckých rytierov z Milána a odvtedy sa stal Malbork trvalým sídlom veľmajstrov Rádu nemeckých rytierov. Začalo sa s prestavbami a prístavbami pôvodného hradu, ktorý pomenovali horným hradom. Základom hradného komplexu sa stal tzv. prostredný hrad a okrem neho pribudlo aj rozsiahle predhradie. Najväčší rozsah dosiahol hradný komplex za čias veľmajstra Winricha z Kniprode (1351 - 1382). 

Tvrdza veľmajstra nebola dobytá počas obliehania poľsko-litovskými vojskami pod vedením kráľa Vladislava II. Jagela po bitke pri Grünwalde v roku 1410. Počas trinásťročnej vojny v roku 1456 sa vzbúrili námezdní žoldnieri rytierskeho rádu, zmocnili sa hradu aj mesta a o rok ho predali. Hrad kúpil kráľ Kazimír IV. Jagelovský. Tento stav potvrdila aj toruňská mierová zmluva z roku 1466. V poľských rukách ostal Malbork až do delenia Poľska v roku 1772. V tom čase došlo k posilneniu poľského obyvateľstva v meste a začiatkom 18. storočia tu sídlil kratší čas aj poľský kráľ Stanislav I. Leszczyński. 

Hrad bol poškodený počas vojen so Švédskom, delenia Poľska a Napoleonskych vojen, preto ho rekonštruovali od roku 1817. Od roku 1877 bol hrad znovu rekonštruovaný K. Steinbrechtom až do jeho smrti v roku 1923, práce pokračovali do roku 1945, kedy bol silno poškodený Červenou armádou počas bojov o mesto. Rekonštrukcia prebieha dodnes.

## Panoráma

## Iné projekty

## Externé odkazy
* Oficiálna stránka múzea malborského hradu //

Kategória:Lokality Svetového dedičstva v Poľsku
Kategória:Hrady a zámky v Poľsku
Kategória:Stavby v Pomoranskom vojvodstve
Hviezdny čas (Star Trek)

**Hviezdny čas** sa vyskytuje pravidelne v Star Treku. Ide o päťcifernú dekadickú číselnú hodnotu zaokrúhlenú na jedno desatinné miesto. Nahradzuje formát dátumu, ktorý používa gregoriánsky kalendár. Bol zavedený na navodenie predstavy vzdialenej budúcnosti a na približné určenie po sebe nasledujúcich udalostí bez nutnosti uvedenia roku. Z týchto dôvodov nie je deterministický algoritmus na prevod do iného formátu. *[[Star Trek#Kult|Trekkies]]* gregoriánsky formát dátumu dopočítavajú podľa chronológie udalostí, ktoré nastali pred alebo po epizóde, prípadne sú v nej spomínané. V pôvodnom seriáli *[[Star Trek (seriál)]]* nebol hviezdny čas používaný príliš dôsledne, od čoho sa dištancujú aj tvorcovia seriálu.

Novší *[[Star Trek: Nová generácia]]* a za ním nasledujúce série pristupujú k tvorbe hviezdneho času systematickejšie. 

Hviezdny **dátum má tvar **. Hodnoty môžu byť len prirodzené čísla, začína číslom 4, ktoré predstavuje 24. storočie, nasleduje číslo sezóny seriálu. Zvyšný interval priraďujú scenáristi jednotlivých epizód v pridelenom rozsahu. Desatinné miesto predstavuje časť roku .


*Kapitánov denník, hviezdny čas 43989,1.* (ST:TNG 3x26)
*Denník 1. dôstojníka, hviezdny čas 44001,4.* (ST:TNG 4x01)


Denný **čas má bežný tvar **. Zároveň sa používa rovnaký denný rytmus (ráno, obed, večer) ako v bežný pozemský deň.


*Očakával som tvoj príchod až v 19:00... Uvidíme sa večer.* (ST:TNG 4x25)
*Po troch dňoch pokusov by si mohol nájsť chvíľku.* (ST:TNG 5x07)


## Referencie


## Zdroj

Kategória:Star Trek
Sergej Volkov

**Sergej Volkov** môže byť:

* ruský kozmonaut, pozri Sergej Alexandrovič Volkov
* sovietsky krasokorčuliar, pozri Sergej Nikolajevič Volkov

Volkov, Sergej
Goddardovo centrum pre vesmírne lety

thumb|Areál Goddardovho centra pre vesmírne lety
**Goddardovo centrum pre vesmírne lety** () je hlavným výskumným centrom NASA, založeným 1. mája 1959 ako prvé centrum NASA pre vesmírne lety. GSFC zamestnáva približne 10 000 zamestnancov a dodávateľov a nachádza sa približne 10 kilometrov severovýchodne od Washington v Marylande v USA. Centrum je pomenované po Dr. Robertovi H. Goddardovi, jednom z pionierov výskumu moderného raketového pohonu. 

GSFC sú najväčšou organizáciou kombinujúcou vedcov a inžinierov, špecializujúcich sa na zvyšovanie vedomostí o Zemi, slnečnej sústave a vesmíre v USA. GSFC je hlavným americkým laboratóriom pre vývoj a prevádzku bezpilotných vedeckých kozmických sond. Vedec GSFC John Mather spoluzískal v roku 2006 Nobelovu cenu za fyziku pre svoju prácu na družici COBE. GSFC funguje aj na sledovanie satelitného systému pre National Oceanic a Atmospheric Administration (NOAA) a iných umelých vesmírnych telies a zberu dát. 

GSFC riadi prevádzku  mnohých medzinárodných projektov a projektov pre NASA vrátane Hubbleovho vesmírneho ďalekohľadu (HST), Programu Explorer, Discovery a ďalších. V minulosti stredisko spravovalo Comptonovo gama observatórium, družicu COBE a ďalšie. 

Spravidla platí, že bezpilotné vedecké misie a observatória na obežnej dráhe Zeme sú riadené z GSFC, kým planetárnych bezpilotné misie riadi Jet Propulsion Laboratory (JPL).

## Iné projekty

## Externé odkazy
* veliteľstvo NASA  
* Goddardovo centrum pre vesmírne lety  

## Zdroj

Kategória:NASA
Jet Propulsion Laboratory

thumb|Letecký pohľad na areál JPL

**Jet Propulsion Laboratory** (skr. **JPL**, dosl. *laboratórium prúdového pohonu*) je inštitúcia, ktorá sa zaoberá vývojom pohonných jednotiek pre sondy a lietadlá Národného úradu pre letectvo a kozmonautiku (NASA), manažovaná California Institute of Technology. Medzi úspešné sondy, ktoré boli vyrobené v tomto laboratóriu, patria napríklad Galileo, Mars Pathfinder, alebo dvojčatá Mars Exploration Rover. Laboratórium sídli na pomedzí miest La Cañada Flintridge a Pasadena v južnej Kalifornii v USA, jeho adresa je uvádzaná v oboch mestách. 

* Roku 1961 Eugene F. Lally z Laboratória prúdového pohonu publikoval prvý popis, ako vyrobiť digitálnu fotografiu pomocou mozaiky fotosenzorov.

## Referencie

## Iné projekty

Kategória:Kalifornia
Kategória:NASA
Bielovežský národný park

**Bielovežský národný park** () je poľský národný park nachádzajúci sa v Podleskom vojvodstve, na východe Poľska, pri hraniciach s Bieloruskom. Na území Bieloruska nadväzuje na Národný park Bielovežský prales. Predmetom ochrany je pôvodný prales známy pod označením Bielovežský prales, ktorý zasahuje značnú časť priľahlého Bieloruska a populácie zubra európskeho a iných divokých zvierat. Národný park možno navštíviť len po dohode so strážcami parku, peši alebo na bicykli.

Od roku 1979 je národný park súčasťou svetového kultúrneho dedičstva UNESCO.

## Opis
Park sa nachádza v nížine na riekach Narewka, Hwoźna a Łutownia, územím pretekajú aj menšie riečky Przedzielna, Sirota a Orłowka. Občas sa vyskytujú močiare. Pôdy sú priepustné a piesčité. Prales je zmiešaný, s prevahou listnatých stromov, pozoruhodné sú storočné duby. V rezervácii žijú voľne zubry a iné zvieratá. Turisti sa môžu pohybovať len po vyznačených cestách.

## Okolité dediny
Z okolitých dedín je najdôležitejšia Białowieża, ďalej sú to Pogorzelce, Teremiski a Zamosze.

## Galéria

Logo Białowieskiego Parku Narodowego.svg
Białowieski Park Narodowy 18.jpg|Vstupné brány do parku
Białowieski Park Narodowy 06.jpg|Mŕtvy storočný dub
Białowieski Park Narodowy 09.jpg|Častým javom  sú vyvrátené  stromy, ktoré zostávajú ležať na zemi.
Rezerwat ścisły w Puszczy Białowieskiej.jpg|Močiar


## Referencie

## Iné projekty

## Zdroj
* 

Kategória:Národné parky v Poľsku
Kategória:Lokality Svetového dedičstva v Poľsku
Kategória:Lokality Svetového dedičstva v Bielorusku
Marcel Breuer

**Marcel Lajos Breuer** (* 21. máj 1902, Pécs, Maďarsko – † 1. júl 1981, New York, New York, USA), bol nemecko-americký architekt a dizajnér nábytku maďarského pôvodu. Patril medzi významných modernistov, tvoril najmä štandardné a jednoduché formy. Mal židovský pôvod, narodil sa v Maďarsku, dlhší čas študoval a pracoval v Nemecku a neskôr, až do konca svojho života, v USA.

## Život a dielo
Pre svojich kolegov bol známy pod prezývkou *Lajkó*. V 20. rokoch 20. storočia študoval na známej nemeckej škole Staatliches Bauhaus. Škola presadzovala študijný plán, ktorý tvorili poznatky z umenia, remesla a technológie. Breuer získal pozíciu vedúceho stolárskej dielne. Tvoril v Berlíne, navrhoval domy a komerčné priestory. Po príchode nacistov k moci, sa v 30. rokoch odsťahoval z Nemecka do Švajčiarska a potom do Londýna. Neskôr vyučoval na Harvardovej univerzite. V tomto období spolupracoval so svojím kolegom z Bauhausu Walterom Gropiusom (tiež prednášal na Harvarde) na dizajne niekoľkých domov v okolí Bostonu. V roku 1946 odišiel z Harvardu a založil si kanceláriu v New Yorku. Prvé jeho dokončené dielo po vojne bol Geller House na Long Islande. Pre priestrannú drevenú konštrukciu bol novinármi dom označený ako „dom budúcnosti“. V roku 1953 vyhral so súťažným návrhom pre Budovu UNESCO v Paríži.

Bol priekopníkom rúrkovitého oceľového nábytku, neskôr začal experimentovať aj s drevom, preglejkou a hliníkom. Jeho pravdepodobne najznámejším dielom sa stala tzv. *„Wassilyho“ stolička* (1925-26).

## Galéria

Súbor:Wassilychair.jpg|*„Wassilyho“ stolička*
Súbor:2009-0522-MN-SJU-abbeychurch.jpg|Saint John's Abbey


## Referencie

## Iné projekty

## Externé odkazy
*Breuerove dokumenty digitalizovaná zbierka rukopisných poznámok, náčrtov a iných dokumentov 
*Komplexná biografia 

Kategória:Modernistickí architekti
Kategória:Architekti USA
Kategória:Nemeckí architekti
Kategória:Architekti židovského pôvodu
Kategória:Dizajnéri nábytku
Kategória:Osobnosti z Pécsu
Kategória:Osobnosti USA židovského pôvodu
Kategória:Osobnosti USA nemeckého pôvodu
Kategória:Vyučujúci na Harvard University
Angel Dust

***Angel Dust*** je v poradí štvrtý štúdiový album americkej rockovej skupiny Faith No More. Je to ich najúspešnejší album. Celosvetovo sa predalo vyše 3 miliónov kópií. Medzi najväčšie hity patrili *„Midlife Crisis“*, *„Everything's Ruined“*, *„A Small Victory“* a *„Easy“*.

## Zoznam skladieb
# „Land of Sunshine“ - 3:44
# „Caffeine“ - 4:28
# „Midlife Crisis“ - 4:21
# „RV“ - 3:43
# „Smaller and Smaller“ - 5:11
# „Everything's Ruined“ - 4:33
# „Malpractice“ - 4:02
# „Kindergarten“ - 4:31
# „Be Aggressive“ - 3:42
# „A Small Victory“ - 4:57
# „Crack Hitler“ - 4:39
# „Jizzlobber“ - 6:38
# „Midnight Cowboy“ - 4:12
# „Easy“ - 3:04

## Zostava
* Mike Patton - spev
* Jim Martin - gitara
* Billy Gould - basgitara
* Roddy Bottum - klávesy
* Mike Bordin - bicie

## Referencie

Kategória:Albumy Faith No More
Kategória:Hudobné albumy z 1992
Asnières-sur-Seine

[thumb|[Vincent van Gogh: Asnières-sur-Seine]]

**Asnières-sur-Seine** je mesto v severozápadnej časti metropolitnej oblasti Paríža vo Francúzsku v departemente Hauts-de-Seine a regióne Île-de-France. Má 75 000 obyvateľov. Od centra Paríža je vzdialené . 
Asnières leží na pravom brehu Seiny. V minulosti bolo spojené s Gennevilliers. 

Zaujímavosťou je, že na území Asnières vznikol v roku 1899 prvý cintorín zvierat na svete (*[[Cimetière des chiens]]*). Pochovávané tu nie sú len psy, mačky či vtáky, ale aj kone, levy a opice.

Zo speváckeho zboru mesta Asnières v 70. rokoch vznikla známa skupina Les Poppys. Pôvodne sa volala *Petits Chanteurs d'Asnières*.
 
## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:100000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:50000 start:0
ScaleMinor = gridcolor:lightgrey increment:10000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  
  bar:1962 from:0 till: 81768
  bar:1968 from:0 till: 80113
  bar:1975 from:0 till: 75431
  bar:1982 from:0 till: 71077
  bar:1990 from:0 till: 71850
  bar:1999 from:0 till: 75837

PlotData=

  
  bar:1962 at: 81768 fontsize:S text: 81.768 shift:(-10,5)
  bar:1968 at: 80113 fontsize:S text: 80.113 shift:(-10,5)
  bar:1975 at: 75431 fontsize:S text: 75.431 shift:(-10,5)
  bar:1982 at: 71077 fontsize:S text: 71.077 shift:(-10,5)
  bar:1990 at: 71850 fontsize:S text: 71.850 shift:(-10,5)
  bar:1999 at: 75837 fontsize:S text: 75.837 shift:(-10,5)

TextData=
  fontsize:S pos:(20,20)
  

## Osobnosti mesta
* Philippe Pinel (* 1745 – † 1826), lekár, zakladateľ francúzskej psychiatrie
* Vincent van Gogh (* 1853 – † 1890), holandský maliar
* Georges Seurat (* 1859 – † 1891), maliar, zakladateľ neoimpresionizmu
* Paul Signac (* 1863 – † 1935), maliar – neoimpresionista
* Émile Bernard (* 1868 – † 1941), maliar – neoimpresionista
*Henri Barbusse (* 1873 –  † 1935), politik a  spisovateľ
*Frédéric Gorny (* 1973), herec
*William Gallas (* 1977), futbalista

## Partnerské mestá
*  Spandau, Nemecko, 1959

## Iné projekty

## Externé odkazy
*Oficiálna stránka 

## Zdroj

Kategória:Mestá v Île-de-France
Kategória:Obce v departemente Hauts-de-Seine
Waylon Smithers

**Waylon Smithers mladší** je fiktívna postava z amerického animovaného seriálu Simpsonovci. Hlas mu prepožičal Harry Shearer (v českom znení Mojmír Maděrič).

Je to najvernejší spolupracovník a opatrovateľ Montgomeryho Burnsa. Pracuje v jadrovej elektrárni ako jeho otec, ktorý zomrel pri výbuchu. V epizóde „Telecí léta“ sa Homerovi vracajú spomienky z detstva. V spomienkach sa vrátil do doby 12 rokov, keď našiel v jazere mŕtvolu Waylonovho otca. Ukázalo sa že jeho telo ukryl M. Burns. Smithers tajne miluje M. Burnsa, snaží sa mu to už dlhšiu dobu naznačiť. Jeho vzťah sa rozpadol práve kvôli Burnsovi. Mal manželku. Taktiež neprijal lepšie platenú prácu v konkurenčnej elektrárni. Medzi jeho záľuby patrí zbieranie bábik „Malibu Stacy“.

Kategória:Postavy v Simpsonovcoch
Auch

**Auch** (okcitánsky **Aush**) je francúzske mesto v departemente Gers v regióne Midi-Pyrénées. V minulosti bolo strediskom Gaskoňska.

## Geografia
Mesto leží približne v strede departementu Gers medzi riekami Baise a Arrats na rieke Gers.

## Dejiny
V rímskej dobe ležalo mesto na križovatke ciest Périgueux – Saint-Bertrand-de-Comminges a Bordeaux – Toulouse. Vtedy sa nazývalo *Elimberris*.

## Pamiatky
* Katedrála Sainte Marie z 15. – 17. storočia
* Veža Armagnac

## Múzeá
* Jakobínské múzeum, založené v roku 1793
* Musee de la resistance

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:30000
TimeAxis = orientation:vertical
AlignBars = justify
ScaleMajor = gridcolor:darkgrey increment:10000 start:0
ScaleMinor = gridcolor:lightgrey increment:5000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  
  bar:1962 from:0 till: 18918
  bar:1968 from:0 till: 21462
  bar:1975 from:0 till: 23185
  bar:1982 from:0 till: 23258
  bar:1990 from:0 till: 23136
  bar:1999 from:0 till: 21838

PlotData=

  
  bar:1962 at: 18918 fontsize:S text: 18.918 shift:(-10,5)
  bar:1968 at: 21462 fontsize:S text: 21.462 shift:(-10,5)
  bar:1975 at: 23185 fontsize:S text: 23.185 shift:(-10,5)
  bar:1982 at: 23258 fontsize:S text: 23.258 shift:(-10,5)
  bar:1990 at: 23136 fontsize:S text: 23.136 shift:(-10,5)
  bar:1999 at: 21838 fontsize:S text: 21.838 shift:(-10,5)

TextData=
  fontsize:S pos:(20,20)
  text:"Zdroj: ISTAT"


## Osobnosti mesta
* Marc Antoine Muret (* 1525 – † 1585), humanista
* Charles de Batz-Castelmore d'Artagnan (* medzi 1611 – 1615 – † 1673), mušketier
* Jean Lannes (* 1769 – † 1809), generál, cisársky maršal a jeden z najbližších priateľov Napoleona I.
* Joseph de Pesquidoux (* 1869 – † 1946), spisovateľ
* Arnaud Denjoy (* 1884 – † 1974), matematik

## Partnerské mestá
*  Calatayud, Španielsko
*  Memmingen, Nemecko

## Iné projekty

## Externé odkazy
* Oficiálna stránka

## Zdroj

Kategória:Mestá v regióne Occitánia
Kategória:Obce v departemente Gers
Abraham Simpson

thumb|Rodokmneň Simpsonovcov

**Abraham „Abe“ „Dedo“ J. Simpson** () je fiktívna postava z amerického animovaného seriálu Simpsonovci. V originálnom znení ho dabuje Dan Castellaneta a do češtiny ho prerozprával Dalimil Klapka. 

Abe má 83 rokov a je všeobecne známy ako dedo Simpson. Často rozpráva historky o tom, čo sa vraj údajne stalo, ako napríklad, že on je tým, kto vynašiel kadibudky, alebo že vďaka nemu sa rozhádali psy a mačky. V období vojenskej služby býval veľmi šikovný. Je to "vojnový veterán", žije v domove dôchodcov v Springfielde, kam ho dal jeho syn Homer Simpson. Je to tvrdohlavý senilný starec. Rád sleduje seriál Matlock. Má ženu Monu Simpsonovú, ktorá je stíhaná zákonom. Má dvoch synov Homera Simpsona a Herberta Powella a dcéru Abbie. V mladosti svojho syna Homera iba zhadzoval. Medzi jeho priateľov patria jeho vrstovníci Jasper a Herman. Je dedom troch detí Lízi, Barta a Maggie Simpsonových.

Kategória:Postavy v Simpsonovcoch
Vonkajšie planéty

**Vonkajšie planéty** sú:

* planéty, ktorých obežné dráhy majú väčší polomer, ako je polomer obežnej dráhy Zeme (Jupiter, Saturn, Urán, Neptún)
* synonymum pre joviálne planéty slnečnej sústavy, čiže pre planéty s obežnými dráhami obklopujúcimi z vonkajšej strany obežné dráhy planétok hlavného pásu (Jupiter, Saturn, Urán, Neptún)

## Pozri aj
* vnútorné planéty
Operácia Titanic

**Operácia Titanic** bola jedna z krycích operácií, ktorých cieľom bolo odlákať pozornosť Nemcov od inváznych síl operácie Overlord smerujúcich k Normandii. Cieľom operácie bolo simulovať zoskok parašutistov v dvoch oblastiach: južne od Caen a neďaleko Cap d'Antifer. Súčasne s ňou prebiehali operácie Glimmer a Taxable.

## Priebeh
Operáciu previedlo 29 bombardérov Short Stirling a Handley Page Halifax 90., 138., 149. a 161. perute Royal Air Force. Posádky zhadzovali počas letu pásky Window aby simulovali väčší počet lietadiel. Nad cieľmi zhodili špeciálnu pyrotechniku, ktorá mala po dopade simulovať zvuky boja. Zároveň bolo vysadených niekoľko príslušníkov SAS, ktorých úlohou bolo hlukom prispieť k vytvoreniu zdania prebiehajúcich bojov.

## Zdroje
* 

Kategória:Operácia Overlord
Operácia Glimmer

**Operácia Glimmer** bola jedna z krycích operácií, ktorých cieľom bolo odlákať pozornosť Nemcov od inváznych síl operácie Overlord smerujúcich k Normandii. Operácia sa začala 5. júna 1944 večer a uskutočnila ju 218. peruť Royal Air Force v spolupráci s plavidlami Royal Navy. Súčasne s ňou prebiehali operácie Taxable a Titanic.

## Cieľ
Cieľom operácie bolo vytvoriť pomocou zhadzovania kovových pások Window z lietadiel Short Stirling na nemeckých radaroch falošný obraz flotily plávajúcej k Boulogne južne od Calais, t. j. východne od skutočných vyloďovacích pláží. Pre dosiahnutie cieľa museli lietadlá letieť po predpísaných obdĺžnikových dráhach 8 x 2 míle, pričom po každom oblete sa posunuli o jednu míľu v smere dlhšej strany. Prelet malo vykonať 8 lietadiel v 2 vlnách, pri rozostupe lietadiel vo vlne 2 míle o odstupe vĺn 8 míľ. Cieľom rušenia boli radary Seetakt a Freya, preto museli mať pásky v tomto prípade väčšiu dĺžku (prispôsobenú vlnovej dĺžke radaru) ako inokedy - 1,8 m.

Vierohodnosť operácie bola doplnená nasledovnými prvkami:
* ďalšie lietadlá s rušičkami Mandrel, rušili falošne vytváraný odraz flotily, tak ako by bol rušený obraz skutočnej flotily
* čln námorníctva bol vybavený opakovačom radarového signálu Moonshine, nepoužívaným od roku 1942 a zároveň ťahal plavák s námorným balónom Filbert, v ktorého vnútri bol inštalovaný radarový reflektor vytvárajúci tiež zdanlivé odrazy
* ďalších osem plavidiel ťahalo rovnaké plaváky a balóny
* vo vzdialenosti 16 km od pobrežia sa plaváky ukotvili a z ampliónov sa reprodukovali zvuky typické pre pristátie veľkých lodí 

## Účinok
Na rozdiel od sesterskej operácie Taxable, bola operácia Glimmer zaznamenaná nemeckými operátormi radarov. Informácia o prebiehajúcom falošnom vylodení sa objavila na veliteľstve Luftwaffe a spôsobila vyhlásenie plného invázneho poplachu pre oblasť Calais - Dunkerque.

## Zdroje
*

Kategória:Elektronický boj
Kategória:Operácia Overlord
Môce

náhľad|Stred osady Môce so zvoničkou
**Môce** sú osada, ktorá administratívne patrí pod obec Motyčky v okrese Banská Bystrica.

## Dejiny
Prvá zmienka o osade je z roku 1754, keď sa tu usadil Baltazár Longauer, ktorého meno sa spomína v špaňodolinskej matrike v roku 1695 ako zomretý. Ako bydlisko pri jeho mene bola uvedená osada Môce (Mwocz).

## Názov obce
Pôvod mena osady Môce nie je celkom jasný. Prvýkrát sa ako osadný názov objavuje v tvare Mwocz 7. januára 1695. V osade rozšírené priezvisko "Môcik" vzniklo neskôr, pravdepodobne odvodením od pomenovania sídla. Prvýkrát sa s týmto priezviskom stretávame v roku 1736 (40 rokov po objavenom názve osady Môce). Vylúčené však nie je ani odvodenie pôvodného názvu od krstného mena niektorého z prvých osadníkov. Podľa jazykovedca Milana Majtána by to napr. mohlo byť z nárečovej podoby nemeckého mena Matz (latinské Mathias, slovenské Matej). Je teda možné, že krstné meno osadníka dalo meno osade, z čoho sa neskôr vyvinulo priezvisko Môcik.

## Terajší stav
Požiar v 80. rokoch zničil 3 chalupy a štýlovú zvonicu, ktorá bola neskôr v skromnejšej podobe obnovená.

Cez osadu prechádza turistická trasa, spájajúca osadu Bukovec (Motyčky) a Bully (Donovaly). V osade bol natočený film *[[Údolie smrti]]* a film podľa opery E. Suchoňa – *[[Krútňava (opera)|Krútňava]]*.

## Externé odkazy
* Poloha na turistickej mape

Kategória:Motyčky
Kategória:Osady na Slovensku
Klingóni

náhľad|Podoba Klingóna

**Klingóni** sú fiktívna humanoidná rasa bojovníkov v sci-fi Star Trek. Rasa vyzdvihuje česť ako najvyššiu morálnu vlasnosť. Z minulosti a počas života sa najviac hodnotí dosiahnutá sláva jednotlivca alebo jeho rodiny. 

Medzi Klingónov patrí nadporučík Worf zo seriálu *[[Star Trek: Nová generácia]]* a poručík B'Elanna Torresová zo seriálu *[[Star Trek: Voyager]]*. 

## Opis
Klingóni majú mohutnú postavu, umocnenú metalickým vojenským oblečením (mimo uniformovaných členov Federácie). Majú výrazne zvrásnené vysoké čelo, tmavú pokožku, tmavé vlasy, vzbudzujú strach. Dlhé neupravené vlasy sú typické aj u mužov. Dožívajú sa 170 rokov. 

Majú tri pľúcne vaky, osemkomorové srdce, dve pečene, pevnejšiu stavbu vnútorných orgánov.

## Kultúra
Pochádzajú z planéty Qo'noS, centra kultúrneho a politického života. Umenie boja, množstvo vyhratých bitiek, bojové a taktické schopnosti sú hlavným kultúrnym bohatstvom Klingóna, celej jeho spoločnosti. Preto z typického pohľadu na kultúru nie je dostatočne spoločensky uvedomelý, neprejavuje jemné city (plač, súcit a pod.). Vyznáva a dodržiava však mnohé zvyky a tradície (často hrubého rázu), medzi pokoleniami sa odovzdávajú legendy. 

Politickým zoskupením je Klingónska ríša. Výkonnú moc predstavuje kancelár a Klingónska vysoká rada, ktorá sídli na Qo'noSe. Vládne patriarchizmus. Práva a spory sa riešia často konfliktným spôsobom - bojom medzi jednotlivcami, celými rodinami alebo v rámci celej ríše (trvalá hrozba občianskej vojny). 

## Seriály a filmy
Klingónska rasa sa objavuje vo väčšine seriálov a filmov už od začiatku Star Treku. Epizodicky sa seriál venuje udalostiam v Klingónskej ríši, sporom, prevratom a pod. Spojená federácia planét sa snaží udržať ustavený mier s Klingónskou ríšou, zabrániť spolčeniu s Romulanským impériom a tak zmene rovnováhy síl v kvadrante.

V seriáloch, ktoré zobrazujú hlavne udalosti z Federácie, sú unifomovanými členmi hviezdnej flotily Klingóni poručík Worf a poručík B'Elanna Torresová. Uvedené vlastnosti Klingónov sa v ich charakteroch príliš neprejavujú z dôvodu kázne a hierarchie hodností v hviezdnej flotile.

Worf je vydedencom svojej rasy, bol vychovaný ľudskými rodičmi na Zemi. Neskôr sa stal členom posádky hviezdnej lode USS Enterprise ako jediný Klingón. Získal hodnosť nadporučík, stal sa šéfom ochranky. Má syna s polovičnou Klingónkou. Torresová je polovičný človek a v seriáli väčšmi inklinuje k ľudskému spôsobu života. Kariérne dosiahla v hviezdnej flotile hodnosť poručík a post šéf inžiniera na hviezdnej lodi USS Voyager.

## Iné projekty

## Externé odkazy
* Memory alpha o Klingónoch 

Kategória:Star Trek
Global Political Trends Center

**GPoT Centrum** (v angličtine: *Global Political Trends Center*, v turečtine: *Küresel Siyasal Eğilimler Merkezi*) je výskumné stredisko, ktoré bolo zriadené pri Istanbul Kültür Univerzite v Istanbule v roku 2009. GPoT Centrum spoločne založili Dr. Mensur Akgun a Dr. Sylvia Tiryaki, ktorá sa narodila na Slovensku a vyštudovala na Univerzite Komenského v Bratislave.

## Misia a ciele

Primárnym cieľom a misiou jedného z najaktívnejších think-tankov v Turecku je publikovanie inovatívnych analýz rozoberajúcich súčasné ekonomické, politické a sociálne trendy v regionálnej ako i v medzinárodnej politike, organizovanie konferencií a workshopov, ktoré sa týkajú otázok medzinárodných vzťahov a sprostredkovávanie dialógu medzi občianskou spoločnosťou a médiami. Centrum sa okrem iného zameriava aj na analýzu tureckej zahraničnej politiky a pozíciu krajiny ako aktéra v regióne i vo svete.

## Aktivity
V súlade so svojimi cieľmi zorganizovalo GPoT Centrum viacero medzinárodných konferencií a projektov  súvisiacich s cyperskou otázkou, kurdskou otázkou, turecko-arménskymi vzťahmi, ekonomickou krízou, prístupovými rokovaniami Turecka s Európskou úniou, arabsko-izraelským konfliktom a demokratizáciou Blízkeho východu. 

## Partneri
GPoT Center spolupracuje medzi inými aj so švédskym inštitútom SIIA (Swedish Institute of International Affairs), s francúzskym Centrom pre geostrategické štúdie, s libanonským CAUS (Centre for Arab Unity Studies), arménskou EPF (Eurasia Partnership Foundation), katarskou ADF (Arab Democracy Foundation), britskou LSE (London School of Economics), egyptským Ibn-Khaldun Centrom, českým EUROPEOM, či slovenskou SFPA (Slovenská spoločnosť pre zahraničnú politiku). 

## Referencie


## Externé odkazy
*Oficiálna stránka GPoT Centra /

Kategória:Medzinárodné vzťahy
Kategória:Politika v Turecku
Juraj Buček

**Juraj Buček** (* 15. september 1973, Humenné) je bývalý slovenský futbalista. Svoju profesionálnu kariéru ukončil v klube Aris Solún.

Juraj Buček je odchovancom MŠK Tesla Stropkov. Neskôr chytal za Medzilaborce, odkiaľ odišiel do Humenného, ktoré v tom čase hrali Mars Superligu. V lete v roku 1997 oňho prejavili záujem zástupcovia gréckeho klubu Škoda Xanthi FC a následne ho kúpili. Tu sa stal legendou, keď odchytal 165 zápasov. Nakoniec sa stal hráčom Olympiacosu Pireus, aby o rok neskôr prestúpil do solúnskeho Arisu. V júli 2006 sa stal hráčom klubu gréckej regionálnej ligy Chalkida FC.

## Referencie

## Externé odkazy
* Profil hráča na NTF 
* Profil hráča na stránke transfermarkt.de

## Zdroj

Kategória:Osobnosti z Humenného
Kategória:Slovenskí futbalisti
Kategória:Hráči 1. HFC Humenné
Kategória:Hráči Škoda Xanthi
Kategória:Hráči Olympiakos FC
Kategória:Hráči Aris FC
Kyselina salicylová

**Kyselina salicylová**, staršie tiež **salicyl**, je orto-hydroxyderivát kyseliny benzoovej. Jej názov pochádza z latinského názvu pre vŕbu, *Salix*, z ktorej kôry možno kyselinu pripraviť.

## Vlastnosti
Je to bezfarebná kryštalická organická kyselina, slabo rozpustná vo vode (0,2 g/100 ml pri 20&nbsp;°C).

V prírode vzniká pri metabolizme salicínu a účinkuje ako rastlinný hormón.

## Príprava

Kyselina sa dá pripraviť Kolbeho syntézou z fenolu. OH skupina fenolu sa nedá nukleofilne nahradiť, kvôli +M (mezomérnemu) efektu, ktorým zapája svoj voľný elektrónový pár do konjugácie v benzénovom kruhu, ale zato umožňuje substitúciu H v benzénovom kruhu. Ďalšie substitenty orientuje do polôh *orto* (2) a *para* (4). Na Kolbeho syntézu sa používa fenolát, kde O- je silnejší elektrodonor ako -OH. Zvýši sa tým elektrónová hustota na benzénovom jadre a teda do reakcie s fenolátmi vstupujú i slabšie elektrofilné častice. Fenolát sodný za prítomnosti CO2 dáva salicylan sodný a z toho za prítomnosti kyseliny (H+) možno získať kyselinu salicylovú.

## Použitie

V minulosti sa používala v potravinárstve ako konzervačná látka, dnes ju však nahradila kyselina benzoová (E210) alebo benzoan sodný (E211).

Dnes sa využíva v organickej syntéze. 

V medicíne kyselina salicylová slúži na prípravu farmaceuticky významnej kyseliny acetylsalicylovej, ktorá sa používa hlavne ako antiflogistikum (acylpyrín, aspirin).

## Referencie


## Zdroj

Kategória:Nesteroidné antiflogistiká
Kategória:Antiseptiká
Salicylová
Kategória:Dermatologiká
Kategória:Fenoly
Kategória:Rastlinné hormóny
Kategória:Základné a špeciálne esenciálne liečivá podľa WHO
Veserkafova pyramída

**Veserkafova pyramída** alebo **Rozpadnutá pyramída** () sa nachádza pri Sakkáre v Egypte, bezprostredne pri Stupňovitej pyramíde.

Jej staviteľom bol faraón Veserkaf (okolo 2465–2458 pred Kr.), zakladateľ 5. dynastie a možno syn kráľovnej matky Chentkaus I. Od pyramíd 4. dynastie, ktoré mali vstup do vnútorných priestorov v severnej stene, sa Veserkafova pyramída líši tým, že ako prvá má vchod v dlažbe nádvoria, ktoré sa rozkladá pred ňou. Ním sa vstupovalo zostupnou chodbou, ktorá ústi do zásobnej miestnosti, predsiene a pohrebnej komory. V nej sa našiel čadičový sarkofág. Zádušný chrám bol výnimočne umiestnený pred južnou stenou pyramídy. Celý pyramídový komplex bol dosť poškodený už v staroveku, keď sa z objektov ťažil kameň. V priestoroch komplexu sa našla medzi inými fragmentami hlava pôvodne 5 m vysokej sochy faraóna, ktorá patrí, ak nepočítame Veľkú sfingu, k najstaršej známej kolosálnej soche panovníka zo starovekého Egypta. Pri juhozápadnom nároží sa nachádza kultová pyramída so zachovanými dvomi stupňami jadra a jednoduchou subštruktúrou. Pyramída Veserkafovej manželky, kráľovnej Neferhetepes, sa nachádza v oddelenom areáli s vlastným zádušným chrámom, a nadväzuje na panovníkov pyramídový komplex. Jej podzemná štruktúra je zjednodušenou verziou subštruktúry kráľovskej pyramídy.

O pyramídu sa egyptológovia zaujímali už od prvej polovici 19. storočia a s väčšími prestávkami pokračujú dodnes, vnútorné priestory sa podarilo úplne vyčistiť v roku 2007. Vzostupná cesta nebola ešte preskúmaná a údolný chrám ostáva stále neobjavený.

## Referencie

## Pozri aj
* Zoznam egyptských pyramíd
* Lepsiusov zoznam pyramíd

## Iné projekty

## Literatúra
* 
* 

Kategória:Pyramídy v Egypte
Alençon

**Alençon** je mesto na severozápade Francúzska. S počtom 27 325 obyvateľov (rok 2009) je to hlavné a zároveň najväčšie mesto departementu Orne v regióne Normandia.

Niektorí francúzski králi mali titul *vojvoda z Alençon*, neskôr tento titul vždy dostal treťorodený kráľov syn.

V roku 1665 bola v meste vybudovaná manufaktúra, v súčasnosti tu je textilný a elektrotechnický priemysel a výroba fajanskej keramiky.

## Partnerské mestá
*  Basingstoke, Spojené kráľovstvo
*  Braine-l’Alleud, Belgicko
*  Koutiala, Mali
*  Quakenbrück, Nemecko

## Osobnosti mesta
* Margita Navarrská (* 1492 – † 1549), navarrská kráľovná, renesančná spisovateľka, sestra francúzskeho kráľa Františka I. 
* Jacques-René Hébert (* 1757 – † 1794), publicista a odporca cirkvi
* Paul Alexandre (* 1838 – † 1883), botanik a mykológ
* Terézia z Lisieux (* 1873 – † 1897), karmelitánka, v roku 1925 vyhlásená za svätú
* André Couder (* 1897 – † 1979), astronóm, konštruktér Coudronovho teleskopu
* Daniel Balavoine (* 1952 – † 1986), spevák
* Anne Consigny (* 1963), herečka

## Galéria

Image:Halle aux bles Alencon.jpg|*La Halle aux Blés*
Image:Chateau des Ducs Alencon.jpg|Väznica
Image:Bibliotheque alencon 670px.jpg|Knižnica


## Iné projekty

## Externé odkazy
* Oficiálna stránka

## Zdroj

Kategória:Mestá v Normandii
Kategória:Obce v departemente Orne
Nabothova cysta

thumb|Nabothova cysta - makroskopický preparát.**Nabothova cysta** () alebo **retenčná cysta krčka maternice** je nezhubná cysta krčka maternice, ktorá vzniká uzatvorením vývodu hlienovej žľazy. Príčinou býva najčastejšie chronický zápal v oblasti krčka maternice.

Nabothove cysty sa klinicky neprejavujú, nespôsobujú u veľkej väčšiny žien žiadne ťažkosti a zistené sú väčšinou náhodne pri vyšetrení z iných príčin. Ich rozmery sú zväčša niekoľko milimetrov, len ojedinele dosahujú veľkosti viac ako  – veľké cysty môžu spôsobovať problémy z tlaku na okolité štruktúry. Často sa diagnostikujú pri vyšetrení magnetickou rezonanciou (MRI).

## Zobrazenie pri MRI

Nabothova cysta má v T1 vážení strednú alebo vyššiu signálovú intenzitu z dôvodu obsahu väčšej koncentrácie bielkovín. V T2 vážení je hyperintenzná, je oválna alebo okrúhla, ostro ohraničená a má hladké okraje.
Odlíšiť ju treba najmä od vzácnejšieho typu rakoviny krčka maternice, známeho ako *adenoma malignum*, čo môže byť aj s pomocou MRI obťažné. Rozhodujúcim znakom je prítomnosť alebo neprítomnosť solídnej zložky v ložisku.

## Referencie

Kategória:Choroby maternice
Kategória:Rádiológia ženského pohlavného systému
Medzinárodné letisko Habiba Bourguibu Monastir

** Medzinárodné letisko Habiba Bourguibu Monastir** (po francúzsky: *Aéroport International de Monastir - Habib Bourguiba*, po arabsky: مطار الحبيب بورقيبة الدولي) (IATA: **MIR**, ICAO: **DTMB**) je letisko v Monastire v Tunisku.

Najčastejšie je letisko využívané charterovými leteckými spoločnosťami privážajúcich turistov do hotelových komplexov na tuniskom pobreží. Slúži ako hlavné letisko pre mesto Sousse. Handling a pozemnú prevádzku vykonáva spoločnosť Nouvelair.

V roku 2007 letisko odbavilo 4 279 802 pasažierov a patrí medzi 10 najväčších afrických letísk.

## Aerolínie a destinácie
### Pravidelné linky

## Referencie

## Externé odkazy
* Medzinárodné letisko Monastir - oficiálna stránka
* Tuniský úrad pre civilné letectvo a letiská (OACA) 

Kategória:Letiská v Tunisku
Mary Cleavová

**Mary Louise Cleaveová** (; * 5. február 1947, Southampton, New York, USA – † 27. november 2023, Annapolis, Maryland, USA) bola americká astronautka, ktorá absolvovala 2 lety do vesmíru v raketopláne Atlantis, vysokoškolsky vzdelaná doktorka biológie, ekologička. V kozme strávila 11 dní.

## Životopis
Vyštudovala biológiu na univerzite v Colorade, titul doktorky potom získala po ďalšom štúdiu na univerzite v Utahu.  

Po letoch na obežnú dráhu Zeme v raketopláne sa do NASA vrátila, od 1. augusta 1993 pracovala v Goddardovom vesmírnom stredisku. 

Mary Cleave zomrela 27. novembra 2023. 

## Lety do vesmíru
V novembri 1985 bola v sedemčlennej posádke misie STS-61-B spolu s kapitánom letu Brewsterom Shawom, Bryanom O'Connorom, Sherwoodom Springeom, Jerrym Rossom, Charlesom Walkerom a mexickým astronautom Rodolfom Neri Velom. Druhý let raketoplánu Atlantis bol katalogizovaný v COSPAR ako 1985-109A. Mary sa stala 193. človekom vo vesmíre, desiatou medzi ženami. Stroj odštartoval z Kennedyho vesmírneho strediska na myse Canaveral (Florida), pristál na Edwardsovej leteckej základni v Kalifornii. 

Druhýkrát bola v misii označené v COSPAR ako 1989-033A, známejšej však ako let raketoplánu STS-30. Posádka bola tentoraz len päťčlenná (okrem Mary Cleaveové kapitán David Walker, Ronald Grab, Norman Thagard a Mark Lee) a jej hlavnou a splnenou úlohou bolo vypustiť do vesmíru umelú družice Magellan na Venušu. Miesto štartu aj pristátia bolo rovnaké, ako u predchádzajúceho letu.
* STS-61-B Atlantis, štart 27. november 1985, pristátie 3. december 1985
* STS-30 Atlantis, štart 4. máj 1989, pristátie 8. máj 1989

## Referencie

## Externé odkazy
*Na webe Kosmo
*Misia STS-30
*Misia STS-61-B
*Na webe SPACE 40

## Zdroj

Kategória:Kozmonauti USA
Kategória:Kozmonautky
Kategória:Osobnosti zo Southamptonu (New York)
FC Schalke 04

**FC Schalke 04** je nemecký futbalový  klub so sídlom v Gelsenkirchene. Tento futbalový klub je tradičným a dlhoročným účastníkom nemeckej Bundesligy no po nevydarenej sezóne 2020/21 nečakane vypadol, avšak na konci sezóny 2021/22 sa klubu podarilo zaistiť návrat medzi nemeckú futbalovú elitu, a do Bundesligy postúpili späť z 1. miesta.

## Úspechy
* Majster Nemecka - 7x (1934, 1935, 1937, 1939, 1940, 1942, 1958)
* Víťaz DFB Pokal - 5x (1937, 1972, 2001, 2002, 2011)
* Víťaz 2. Bundesligy - 3x (1981, 1991, 2021)
* Víťaz Pohára UEFA - 1x (1996 - 1997)

## Iné projekty

## Externé odkazy
Oficiálne stránky

Kategória:Nemecké futbalové kluby
Kategória:Futbalové kluby založené v 1904
STS-32

**STS-32** bola deviata misia raketoplánu Columbia. Celkovo išlo o 33. misiu raketoplánu do vesmíru. Cieľom misie bolo vypustenie komunikačnej družice Syncom 4 F-5.

## Posádka
* Daniel C. Brandenstein (3) veliteľ
* James D. Wetherbee (1) pilot 
* G. David Low (1) špecialista
* Bonnie J. Dunbarová (2) špecialista
* Marsha S. Ivinsová (1) špecialista

V zátvorkách je uvedený celkový počet letov do vesmíru vrátane tejto misie.

## Iné projekty

## Externé odkazy
* Súhrn NASA  
* Video letu STS-32  
 

Kategória:Program Space Shuttle
Kategória:Kozmonautika v 1990
Kategória:Kozmické lety s ľudskou posádkou
STS-50

**STS-50** bola dvanásta misia raketoplánu Columbia. Celkovo išlo o 47. misiu raketoplánu do vesmíru. Cieľom letu bolo vyniesť do vesmíru laboratórium Spacelab USML-1.

## Posádka
*  Richard N. Richards (3) veliteľ
*  Kenneth D. Bowersox (1) pilot 
*  Bonnie J. Dunbarová (3) špecialista
*  Ellen S. Bakerová (2) špecialista
*  Carl J. Meade (2) špecialista
*  Lawrence J. DeLucas (1) špecialista na užitočné zaťaženie
*  Eugene H. Trinh (1) špecialista na užitočné zaťaženie

V zátvorkách je uvedený celkový počet letov do vesmíru vrátane tejto misie.

## Iné projekty

## Externé odkazy
* Súhrn NASA  
* Video letu STS-50  

Kategória:Program Space Shuttle
Kategória:Kozmické lety s ľudskou posádkou
Kategória:Vedecké kozmické misie
Kategória:Kozmonautika v 1992
STS-89

**STS-89** bola misia raketoplánu Endeavour. Celkovo išlo o 89. misiu raketoplánu do vesmíru a 12. pre Endeavour. Cieľom misie bolo stretnutie so stanicou Mir a výmena členov posádky.

## Posádka
* Terrence W. Wilcutt (3), veliteľ
* Joe F. Edwards, Jr. (1), pilot
* James F. Reilly, II (1), letový špecialista 1
* Michael P. Anderson (1), letový špecialista 2
* Bonnie Dunbarová (5), veliteľ užitočného zaťaženia a letový špecialista 3
* Saližan Šaripov (1), letový špecialista 4, RKA

V zátvorkách je uvedený celkový počet letov do vesmíru vrátane tejto misie.

### iba zo Zeme na Mir
* Andrew S. W. Thomas (2) špecialista misie

### iba z Miru na Zem
* David A Wolf (2) špecialista misie

### Poznámka
STS-89 mala pôvodne vyzdvihnúť a dopraviť na Zem Wendy B. Lawrenceovú, ale vrátila sa s Davidom A. Wolfom a Andrew Thomas zostal na Mire. Thomas sa vrátil počas misie STS-91.

## Referencie

## Externé odkazy
*  Stránka o letu na stránkách NASA 

Kategória:Program Space Shuttle
Kategória:Kozmické lety s ľudskou posádkou
Kategória:Vedecké kozmické misie
Kategória:Mir
Kategória:Kozmonautika v 1998
VfL Wolfsburg

**VFL Wolfsburg** (*VFL Wolfsburg-Fußball*) je tradičný klub nemeckej Bundesligy, sídliaci vo Wolfsburgu. VFL Wolfsburg patrí k popredným klubom Nemecka. Klub bol založený roku 1945. Štadiónom klubu je Volkswagen-Arena s kapacitou 30 000 divákov.

## Aktuálna súpiska

 12px|Kapitán klubu

## Futbalová história klubu

VFL Wolfsburg bol založený po konci druhej svetovej vojny 12. septembra 1945. Hneď v prvom roku svojej existencie vyhral 1. okresnú triedu a do päťdesiatych rokov sa vyvinul na kandidáta na postup do Fußball-Oberliga Nord, vtedy najvyššej nemeckej hracej triedy. Po troch neúspešných pokusoch v postupových kolách sa postup podaril v roku 1954. Aj keď hneď v prvom zápase porazili Hamburger SV, klub ktorý tejto lige vždy dominoval, tak tu veľkú úlohu nikdy nehrali a vždy ušli len o chlp zostupu. V roku 1959 musel klub späť do druhej ligy. Až v roku 1970 mal VFL opäť šancu dostať sa do prvej ligy, ale aj napriek triumfu v Regionálna lige tento krok prepásli. Do 2. Bundesligy, založenej v roku 1974, sa Wolfsburg okamžite kvalifikoval, ale hneď v premiérovej sezóne spadol o triedu nižšie a odišiel tak na skoro 20 rokov z profifutbalu. 

Na začiatku 90. rokov sa klub dokázal v druhej lige stabilizovať. V roku 1995 pod manažérom Petrom Panderom bol Wolfsburg opäť kandidátom na titul, ale postup mu rovnako unikol, kvôli rovnakému počtu bodov s Fortunou Düsseldorf a navyše tomu prehrali vo finále DFB pohára. 11. júna roku 1997 fanúšikovia oslavovali postup do prvej ligy. Od tej doby si Wolfsburg udržiava stabilné miesto v Bundeslige. Už v roku 1999 sa tímu podarilo dostať do pohára UEFA, potom sa ešte päťkrát za sebou kvalifikovali do Intertota a v roku 2004 boli prvýkrát na čele tabuľky, následný titul však získal klub Werder Brémy. V ročníkoch 2006 a 2007 sa nedokázali umiestniť lepšie ako na pätnástom mieste, a tak sa iba tesne vyhnúť zostupu. V sezóne 2008/2009 získal VFL Wolfsburg po prvýkrát ligový titul.

## Referencie

## Externé odkazy
* Oficiálna stránka klubu
* Oficiálna stránka Volkswagen arény


Kategória:Nemecké futbalové kluby
Kategória:Futbalové kluby založené v 1945